Številka: 47602-25/2022/7

Datum: 14. 12. 2023

Na podlagi 11. člena Zakona o Skladu Republike Slovenije za nasledstvo in visokem predstavniku Republike Slovenije za nasledstvo (Uradni list RS, št. 29/06, 105/09 – odl. US in 59/10) v zvezi z 8. členom in drugim odstavkom 10. člena Akta o ustanovitvi Sklada Republike Slovenije za nasledstvo, javnega sklada (Uradni list RS, št. 40/06, 3/18 in 83/18) je Vlada Republike Slovenije na 84. redni seji dne 14. 12. 2023 pod točko 1.14 sprejela naslednji

S K L E P :

1. Vlada Republike Slovenije ugotavlja, da zaradi tečajnih razlik ter spremembe vrednosti kapitalske naložbe znaša na dan 30. 9. 2023 vrednost namenskega premoženja Sklada Republike Slovenije za nasledstvo, javnega sklada, to je denarnih sredstev ter naložbe v Ljubljansko banko d. d., Ljubljana, 228.969.527,92 EUR.
2. Sklad Republike Slovenije za nasledstvo, javni sklad vpiše v sodni register vrednost namenskega premoženja iz prejšnje točke.

Barbara Kolenko Helbl

generalna sekretarka

Prejme:

* Sklad Republike Slovenije za nasledstvo, javni sklad, Župančičeva ulica 3, 1000 Ljubljana (dva izvoda)

V vednost:

* Ministrstvo za finance
* Služba Vlade Republike Slovenije za zakonodajo
* Urad Vlade Republike Slovenije za komuniciranje